Qqaren-d kra, walan ageldun mi yessig si taṭaɛṭujt n tewwurt iwala tilemẓit i yesburen taglimt n zayla, tilemẓit mi d-tḍal si ṭṭaq twala-d ageldun ilemẓi, yecbeḥ, d amelḥan, yugi ad yetixer lexyal-is gar wallen-is, yal mi ara ad t-id-mekti-t ad yewwet wul-is. Tageldunt tefṛeḥ maci d kra imi d usan ɣur-s nnan-as-d acu i yebɣa ugeldun, akka meqqar tufa-d sebba swayes ara tettwasen. Imiren kan tekcem ɣer daxel n uxxam temdel-d tawwurt, tekkes taglimt-nni n zayla, tḥuk udem-is akked ifassen-is, temceḍ imezran-is iwraɣen, tečiḍ tammast-is s wagus yettmucɛal am lfeṭṭa, terna-as ajibun, imir taɛtad axeddim n meskuču, textar-d lfarina n lɛali, 54